Stjerneduellen treneren tror Kristoffersen taper
2014/15-sesongen: Marcel Hirscher 614 poeng Felix Neureuther 591 Alexander Khorosjilov 485 Henrik Kristoffersen 463 Fritz Dopfer 451 2013/14-sesongen: Marcel Hirscher 565 Felix Neureuther 550 Henrik Kristoffersen 454 Patrick Thaler 351 Mattias Hargin 349 2012/13-sesongen: Marcel Hirscher 960 Felix Neureuther 716 Ivica Kostelic 535 Andre Myhrer 532 Manfred Moelgg 335 .... 22. Henrik Kristoffersen 98 poeng I så fall blir scenarioet ganske likt onsdagens renn i Santa Caterina. Kristoffersen, som hadde vunnet sesongens to første slalåmkonkurranser med over ett sekunds margin, hadde tre hundredelers ledelse før andre omgang. 21-åringen greide likevel ikke matche Hirschers gode start og sterke avslutning, og endte 24 hundredeler bak østerrikeren. – Det er veldig bra å starte slalåmsesongen med to førsteplasser og en annenplass. Jeg er veldig happy, sier Kristoffersen til NTB. Les også: Kristoffersen på pallen igjen etter nytt kanonløpRomerikingen leder slalåmcupen med 280 poeng – 20 poeng foran konkurrenten Hirscher. Allerede etter tre av totalt ti renn ser det ut til å stå mellom de to slalåmstjernene i sammendraget da det skiller godt over 150 poeng ned til gårsdagens tredjemann – russeren Alexander Khorosjilov. – Henrik har levert en veldig bra slalåmåpning. 280 poeng er jo nesten maks. Vi får håpe han holder trykket oppe og kjører godt teknisk så vil det bli en bra sesong, sier landslagstrener Christian Mitter til VG. – Kan han vinne slalåmcupen sammenlagt? – Med Hirscher i denne formen er det vanskelig. Han har mer erfaring, og kan bare kjøre på med mindre å tape siden han allerede har vunnet så mye. Det koster ikke ham noe å gamble i et slalåmrenn. Men vi får se, kanskje han kommer inn i en svakere fase. At han er så sterk i slalåm får vi ikke gjort noe med, svarer landslagstreneren.Østerrikeren Hirscher har vunnet verdenscupen sammenlagt de tre siste gangene. Ved alle anledningene, i 2012/13, 2013/14 og 2014/15, har han også vunnet slalåmcupen. De to siste årene med god margin ned til Kristoffersen. – Man skal ikke legge for mye vekt på disse cupene. Alpinistene lever av enkeltopplevelser, og det er ofte enkeltrenn man blir husket for, men samtidig viser sammenlagtlisten hvem som har vært den beste slalåmkjøreren. En stor alpinist må også ha noen «kuler» hjemme, sier Mitter. Treneren, som selv kommer fra Hirschers hjemland Østerrike, sier Kristoffersen kommer til å kjøre alle renn som planlagt både i slalåm og storslalåm resten av sesongen uavhengig av stillingen i slalåmcupen. – Det blir feil å prioritere om. Og spesielt i disse cupene kan vi ikke tenke for langt frem for tidlig, mener Mitter, som sier følgende om Kristoffersens andreplass i Santa Caterina: – Veldig bra gjennomført. Man blir ofte blitt bortskjemt etter to seirer på rad, men Hirscher er den beste alpinisten i verden for tiden. Han kjører fort på ski. Sett denne? Svenskenes reaksjon: – Ikke i alpint også... Norge, Norge, Norge...
Henrik Kristoffersen (21) leder slalåmcupen etter tre renn, men landslagstreneren tror Marcel Hirscher (26) blir for sterk til slutt – som vanlig.